Krabbeova bolest

**Krabbeova bolest** (**KD**) (također poznata kao **leukodistrofija globoidnih ćelija** ili **galaktozilkeramidna lipidoza**) je rijetka i često fatalna lizosomna bolest skladištenja koja rezultira progresivnim oštećenjem nervnog sistema. KD uključuje disfunkcionalni metabolizam sfingolipida a nasljeđuje se po autosomno recesivnom obrascu. Bolest je dobila ime po danskom neurologu Knudu Krabbeu (1885–1961).

## Znakovi i simptomi
Simptomi kod asimptomskog dojenačkog početka (<12 mjeseci nakon rođenja) i kasnije Krabbeove bolesti pokazuju se različito. Od osoba s Krabbeovom bolešću s dojenačkim početkom, 85-90% ih  pokazuje progresivno neurološko pogoršanje u dojenčadi i smrt prije druge godine. Simptomi uključuju razdražljivost, groznicu, ukočenost udova, napade, poteškoće s hranjenjem (kao GERB), povraćanje, epizode buljenja, i usporavanje mentalnog i motoričkog razvoja. U prvim stadijima bolesti,  često se pomiješaju  sa simptomima cerebralne paralize. Ostali simptomi uključuju slabost mišića, spazme, gluhoću, očnu atrofiju, povećanje živca,sljepilo, paraliza i poteškoće pri gutanju. Može doći i do produženog gubitka težine.

Oko 10-15% osoba s kasnijom Krabbeovom bolešću ima mnogo sporiju progresiju. Ove osobe također mogu pokazivati simptome kao što su ezotropija, nejasan govor i spor razvoj ili gubitak motornih prekretnica. koji se nasljeđuje na autosomno recesivni način. Mutacije u "GALC" genu uzrokuju nedostatak enzima zvanog galaktozilkeramidaza. U rijetkim slučajevima može biti uzrokovano nedostatkom aktivnog sapozina A (derivat prosapozina).

Nakupljanje nemetaboliziranih lipida negativno utiče na rast zaštitne nervne mijelinske ovojnice (omotač koji izolira mnoge živce) što dovodi do demijelinizacije i teške progresivne degeneracija motornih sposobnosti. Kao dio grupe poremećaja poznatih kao leukodistrofije, Krabbeova bolest je posljedica nesavršenog rasta i razvoja mijelina.

Nedostatak galaktozilceramidaze također dovodi do nakupljanja glikosfingolipida zvanog psihozin, koji je toksičan za oligodendrocita, tip neneuronskih ćelija u nervnom sistemu, zajednički zvana neuroglia.

## Dijagnoza
Postoji nekoliko načina da se utvrdi pojava Krabbeove bolesti. Skrining novorođenčadi za Krabbeovu bolest uključuje testiranje osušenih krvnih zrnaca za aktivnost enzima GALC i molekulsku analizu za dokaz mutacija GALC enzima. Dojenčad sa niskom enzimskom aktivnošću i/ili mutacijom enzima treba uputiti na dodatna dijagnostička ispitivanja i neurološki pregled. GALC enzimska aktivnost 0–5% je uočena kod svih simptomskih osoba s Krabbeovom bolešću. Studija iz 2011. otkrila je da osobe s Krabbeovom bolešću, posebno onih s kasnijim početkom, imaju tendenciju da imaju abnormalno povećanje koncentracije proteina u CSF-u.

Bolest se može dijagnosticirati karakterističnim grupiranjem određenih ćelija (višejedarne globoidne ćelije), demijelinizacijom i degeneracijom živaca i destrukcijom moždanih ćelija. Posebne boje za mijelin (npr. luksol brzo plavilo) mogu se koristiti za pomoć u dijagnozi, uključujući Krabbeov u panel za skrining novorođenčeta.

## Liječenje
Iako ne postoji poznat lijek za Krabbeovu bolest, transplantacija koštane srži ili transplantacija hematopoetskih matičnih ćelija (HSCT) pokazalo se da pogoduju slučajevima u ranoj fazi bolesti. Općenito, liječenje poremećaja je simptomsko i podržavajuće. Fizioterapija može pomoći u održavanju ili povećanju tonusa mišića i cirkulacije.

Petnaestogodišnja studija o razvojnim ishodima djece s Krabbeovom bolešću, koja su podvrgnuta HSCT-u u prvih sedam sedmica nakon rođenja, pokazala je da pacijenti imaju bolju prognozu i za životni vijek i za funkcionalnost, uz sporiju progresiju bolesti. Čak i osobe sa simptomima s kasnijom Krabbeovom bolešću mogu imati koristi od HSCT-a ako se dijagnosticira dovoljno rano. Za transplantirane matične ćelije, kao izvor obično se koristi krv iz pupčane vrpce. Sada se pacijenti upićuju u klinička ispitivanja za genskie terapije.

### Upravljanje
Upravljanje simptomima može biti posebno teško za osobe s dojenačkim početkom, jer simptomi imaju tendenciju da brzo napreduju.

## Epidemiologija
Ova bolest ne pogađa samo ljude, već je uočeno da i druge životinje poput majmuna, miševa i pasa razvijaju Krabbeovu bolest. Dok su određene delecije gena češća od drugih, nove mutacije koje rezultiraju Krabbeovom bolešću otkrivene su širom svijeta. Najčešće, osnovni uzrok bolesti je delecija gena GALC, što uzrokuje nedostatak enzima GALC. To je okolnost kod 80% pacijenata koji su evropskog i meksičkog porijekla. Stopa smrtnosti od rane infantilne Krabbeove bolesti je 90% prije druge godine. Kasniji početak simptoma povezan je s dužim životnim vijekom, pri čemu starija djeca općenito prežive dvije do sedam godina nakon inicijalne dijagnoze.

Krabbeova bolest se javlja kod 1/100.000 porođaja. Budući da je bolest nasljedna, stope incidencije uveliko variraju od populacije do populacije. Skandinavske zemlje navode stope incidencije od jednog na 50.000 rođenih. U određenim zajednicama Krabbeova bolest je mnogo češća, kao što je zajednica Druza u Izraelu, koja ima stopu incidencije od 6/1.000 živorođenih. Nije bilo prijavljenih slučajeva Krabbeove bolesti u jevrejskim zajednicama.

Vrijeme početka također varira u učestalosti ovisno o lokaciji. Rana dojenačka Krabbeova bolest je najčešći oblik bolesti u cjelini, ali nordijske zajednice imaju tendenciju da imaju čak i veće stope ranog početka Krabbeove bolesti, dok zemlje južne Evrope imaju veću incidencu slučajeva kasnog početka. Teško je procijeniti učestalost Krabbeove bolesti kod odraslih, zbog neslaganja u klasifikaciji slučajeva kasnog početka u odnosu na pojavu kod odraslih.

## Reference
Ovaj članak uključuje tekst u javnom vlasništvu iz Nacionalne medicinske biblioteke Sjedinjenih Država i Nacionalnog instituta za neurološke poremećaje i moždani udar.

## Vanjski linkovi 
* GeneReviews/NCBI/NIH/UW entry on Krabbe disease
* OMIM entries on Krabbe disease

Kategorija:Geni na hromosomu 14
Kategorija:Leukodistrofije
Kategorija:Rijetke bolesti
Kategorija:Poremećaji skladištenja lipida
Kategorija:Autosomno recesivni poremećaji
Kategorija:Demijelinizirajuće bolesti CNS
Kategorija:Neurološki poremećaji kod djece